11. jarduera: Eguzki Sistema | Txanela
11. jarduera: Eguzki Sistema
Jarduera honek bi helburu ditu: batetik, ikus-entzunezko animazioaren laguntzarekin, eguzki-sistema eta hura osatzen duten elementuen izaera ulertzen laguntzea eta, bestetik, ideia nagusiak bereizi eta idatzi eta gero, irakurketa adierazkorra egiten laguntzea, motibazioa areagotuz.
Jarduera honen hasieran, eguzki-sistemari buruzko ikus-entzunezko animazioa ikusiko dugu. Ikusitakoarekin lotura duten hainbat galdera egiten da, ideia nagusiak azpimarratu eta hobeto ulertzeko. Ahozkotasunak garrantzi handia du eta, horregatik, nork bere grabazioak entzutea komeni da, okerrak zuzentzeko, erabiltzen den tonuaz eta entonazioaz ohartzeko, eta ahaztu zaizkigun xehetasunez jabetzeko.
Ideia nagusiak bereizi eta koadernoan idatzi eta gero, audio-grabazioak egiteko eskatuko diegu ikasleei beren ordenagailuan, banaka edo binaka jarrita.
Horregatik, tarteka, ahozkotasuna lantzeko grabazioak egitea komeni da, eta, horretarako, bide bat baino gehiago badira ere, une honetan audioa soilik grabatzea proposatzen dugu. Aurreraxeago, bideo-grabazioa ere erabiliko dugu, izan ere, arestian aipatutakoaz gain, egindako keinuak (gorputzaren kokagunea eta hizkuntza ez-ahozkoaren beste atalak) zuzentzeko aukera ere emango digu.
Jarduerari amaiera emateko, Ikasgelako Blogean eguzki-sistemari buruzko komunikazio bat egingo dugu, non sarrera labur eta irudi adierazkor batekin, azalpen-testuaren ordez, audio-grabazio bat (ikasle batena) gehituko dugun.
Eguzki-sistemari buruzko ikus-entzunezko animazioa arretaz ikusi eta gero, saia zaitezte egingo diren galderei erantzuten.
2. Audio-grabazioa
Ideia nagusiak bereizi eta koadernoan idatzi eta gero, audio-grabazioak egingo ditugu gure ordenagailuan, banaka edo binaka jarrita. Ahozkotasunak egundoko garrantzia du, eta nork bere grabazioak entzutea komeni da okerrak zuzentzeko, erabiltzen den tonuaz eta entonazioaz ohartzeko, eta ahaztu zaizkigun xehetasunez jabetzeko.
3. Ikasgelako blogean argitaratu
Jarduerari amaiera emateko, Ikasgelako Blogean eguzki-sistemari buruzko komunikazio bat egingo dugu, non sarrera laburra eta irudi adierazkor batekin, azalpen-testuaren ordez, audio-grabazio bat (ikasle batena) gehituko den.
Eguzki-Sistemari buruzko animazioa
Eguzki-sistemari buruzko galderak
2. Audio grabazioa
Ideia nagusiak bereizi eta koadernoan idatzi eta gero, audio grabazioak egingo dituzue, bakoitza bere ordenagailuan, banaka edo binaka jarrita.
Ahozkotasunak egundoko garrantzia du eta norberaren grabazioak entzutea oso tresna ahaltsua izan daiteke okerrak zuzentzeko, erabiltzen dugun tonuaz eta intonazioaz ohartzeko, ahazten ditugun detaileaz ohartzeko…
3. Gelako blogan argitaratu
Jarduerari amaiera emateko, gelako blogean Eguzki Sistemari buruzko komunikazio bat egitea proposatzen dugu, non sarrera laburra eta irudi adierazkor batekin batera, audio grabazio bat (ikasle batena) gehituko dugun, azalpen testuaren ordez.